PRAVO NA JEDNOSTRANI RASKID UGOVORA SKLOPLJEN IZVAN POSLOVNIH PROSTORIJA ILI SKLOPLJEN NA DALJINU

Kupac ima pravo jednostrano raskinuti kupoprodajni ugovor, bez navođenja razloga, u roku od  14 dana od dana preuzimanja Predmeta od strane Kupca ili osobe koju je Kupac  ovlastio temeljem specijalne punomoći ovjerene kod javnog bilježnika Kako bi Kupac ostvario pravo na jednostrani raskid ugovora, potrebno je informirati Prodavatelja pisanim putem (pismom, elektroničkom poštom, faxom).

Potrebno je svakako dostaviti navedenu informaciju prije nego istekne period od 14 dana od dana preuzimanja Predmeta.

Ne postoji mogućnost jednostranog raskida ugovora za kovanice ili proizvode čija cijena ovisi o fluktuaciji na financijskim tržištima. Radi se o proizvodima: prigodni zlatni kovani novac (investicijsko zlato), prigodni srebrni kovani novac, zlatne medalje, srebrne medalje. Također ne postoji mogućnost jednostranog raskida ugovora za medalje po narudžbi.

Ukoliko Kupac raskine ugovor, dobit će povrat novca, uključujući troškove poštarine (s iznimkom dodatnih troškova koji su mogli nastati ukoliko je odabrao izvanredni način dostave), najkasnije u roku od 14 dana od dana kada je Prodavatelj zaprimio obavijest o odluci Kupca da raskine ugovor. Prodavatelj će povrat izvršiti na isti način na koji je izvršena uplata, osim ako nije posebno dogovoren drugi način. Prodavatelj će izvršiti povrat nakon zaprimanja Predmeta, ili dokaza da je Kupac vratio Predmet Prodavatelju, ovisno o okolnosti koja prvo nastupi.Kupac je obvezan poslati ili vratiti Prodavatelju  Predmet ne kasnije od 14 dana od dana obavještavanja o raskidu ugovora.  Trošak vraćanja Predmeta snosi Kupac, kao i trošak oštećenja Predmeta ukoliko do istoga dođe prilikom prijevoza, osim ukoliko je utvrđeno da je Kupac zaprimio oštećen ili neadekvatan Predmet.

Povrat novca bit će izvršen na isti način na koji je Kupac izvršio uplatu. U slučaju da Kupac pristane na drugi način povrata plaćenog iznosa, ne snosi nikakve troškove u odnosu na povrat.

Smatra se da je Kupac izvršio svoju obvezu na vrijeme ako prije isteka naprijed navedenog roka pošalje ili preda robu Prodavatelju, odnosno osobi koju je Prodavatelj ovlastio za primanje robe.

Povrat novca biti će izvršen isključivo nakon što Prodavatelj na adresu označenu na računu zaprimi Proizvod. Neposredan trošak povrata robe snosi sam Kupac. Vraćeni Proizvodi moraju biti nerabljeni, neoštećeni i u originalnoj ambalaži uz priloženu presliku računa. Kupac odgovara za svako umanjenje vrijednosti robe koja je rezultat rukovanja robom, osim onog koje je bilo potrebno za utvrđivanje prirode, obilježja i funkcionalnosti proizvoda.

Primjerak obrasca za jednostrani raskid ugovora možete elektronički ispuniti i poslati.

Potvrdu primitka obavijesti o jednostranom raskidu ugovora dostavit ćemo Vam, bez odgađanja, elektroničkom poštom.

Obavijest o jednostranom raskidu ugovora

Za Hrvatski novčarski zavod d.o.o., Svetonedeljska cesta 2, 10 431 Kerestinec, Sveta Nedelja, prodaja@hnz.hr, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime i prezime potrošača) iz

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (adresa potrošača: mjesto, ulica, broj) ovime izjavljujem da jednostrano raskidam Ugovor o kupnji sljedeće robe:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (upišite naziv artikla)

prema broju računa ili broju narudžbe \_\_\_\_\_\_\_\_\_\_\_\_\_\_\_\_\_\_\_\_ (upišite broj dokumenta) primljene

dana \_\_\_\_\_\_\_\_\_\_\_\_\_\_\_\_\_\_\_\_\_. (upišite datum)

U \_\_\_\_\_\_\_\_\_\_\_\_\_\_\_\_\_\_\_\_\_ (grad/mjesto), dana \_\_\_\_\_\_\_\_\_\_\_\_\_\_\_\_\_\_\_\_\_. (datum).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Potpis potrošača (samo ako se ovaj obrazac ispunjava na papiru)